open-index/open-wikipedia-markdown huggingface dataset:
Մետաբոլիկ խանգարում

**Մետաբոլիկ խանգարում** առաջանում է այն դեպքում, երբ  ոչ նորմալ քիմիական ռեակցիաները խախտում են օրգանիզմում  ճիշտ նյութափոխանակային պրոցեսները։ Այն կարող է առաջանալ նաև  աուտոսոմալ ռեցեսիվ գենի փոփոխության հետևանքով։

## Նշաններ
Մետաբոլիկ խանգարմանը բնորոշ նշաններից են լեթարգիան, քաշի կորուստը, դեղնուկը և նոպաները։ Նշանների արտահայտումը  տարբեր է, կախված մետաբոլիկ խանգարման տեսակից։  Նշանները բաժանվում են 4 խմբի․ սուր նշաններ, ուշ սկսվող սուր նշաններ, պրոգրեզիվող  և կայուն նշաններ։

## Պատճառներ
Ժառանգական մետաբոլիկ խանգարումները մի պատճառն է հանդիսանում և առաջանում է երբ գենի մուտացիան բերում է ֆերմենտային անբավարարության։ Մետաբոլիկ խանգարումները կարող են առաջանալ նաև լյարդի կամ ենթաստամոքսային գեղձի ոչ նորմալ ֆունկցիայի հետևանքով։thumb|Երկաթի մետաբոլիզմի խանգարում
### Տեսակներ
Հիմանական տեսակներն են

* Թթվային հավասարակշռության խախտումը
* Ուղեղի մետաբոլիկ խանգարումները
* Կալցիումի նյութափոխանակության խանգարումները
* ԴՆԹ-ի վերականգնման անբավարարություն
* Գլուկոզի մետաբոլիզմի խանգարում
* Հիպերլակտատեմիա
* Երկաթի մետաբոլիզմի խանգարում
* Լիպիդների մետաբոլիզմի խանգարում
* Մալաբսորբցիա
* X մետաբոլիկ համախտանիշ
* Միտոքանդրիալ հիվանդություններ
* Ֆոսֆորի մետաբոլիզմի խանգարում
* Պրոտեոստազների անբավարարություն
* Մետաբոլիկ մաշկային հիվանդություններ
* Ջրի և Էլեկտրոլիտների անհավասարակշռություն

## Ախտորոշում
Մետաբոլիկ խանգարումը կարող ի հայտ գալ ծնվելուց հետո, կամ հայտնաբերվել  ռուտինային  հետազոտությունների  ժամանակ։ Եթե խանգարումները վաղ չեն հայտնաբերվում, ապա ախտորոշվում են ավելի ուշ փուլերում նշանների ի հայտ գալուց հետո։ Արյան քննությունը և  ԴՆԹ-ի թեստերը կատարվում են գենետիկ մետաբոլիկ խանգարումը ախտորոշելու համար։thumb|Աղիքային միկրոբակտերիա
Աղիքային միկրոբակտերիաները  բնակվելով մարդու մարսողական համակարգում, նույնպես ունեն կարևոր նշանակություն  նյութափոխանակություն և ընդհանուր առմամբ նրանց ֆունկցիան դրական է։ Սակայն որոշ աղիքային միկրոբակտերիաներ  կարող են ունենալ բացասական դեր, նպաստելով  մետաբոլիկ խանգարումների առաջացմանը։

## Սքրինինգ
Կատարում են նորածինների մոտ հետևյալ եղանակներով․

*Արյան լաբորատոր քննություն 
*Մաշկային քննություն 
*Լսողական քննություն

## Կարգավորում
Մետաբոլիկ խանգարումը բուժվում է սնուցողական  եղանակով, հատկապես երբ վաղ է ախտորոշվում։ Շատ կարևոր է գենոտիպի իմացությունը, համապատասխան անհատական բուժման և արդյունավետության բարձրացման համար։

## Ծանոթագրություն

## Գրականություն
*
*

Կատեգորիա:Մետաբոլիկ հիվանդություններ
Կատեգորիա:Մետաբոլիկ համախտանիշ
Կատեգորիա:Բժշկական գենետիկա
Կատեգորիա:Մետաբոլիզմ
Կատեգորիա:Նյութափոխանակության խանգարումներ
Կատեգորիա:Ներզատաբանություն
Կատեգորիա:Նյութափոխանակություն
Ժոզեֆ Դյուկրյո

**Ժոզեֆ Դյուկրյո** (, ), ֆրանսիացի նկարիչ, դիմանկարիչ։

## Կենսագրություն
Ծնվել է նկարչի ընտանիքում։ Նախ նկարել սովորել է իր հոր մոտ։ 1760 թվականին տեղափոխվել է Փարիզ, որտեղ շուտով հայտնի է դարձել իր դիմանկարներով։ Սովորել է Մորիս Կանտեն դե Լատուրի մոտ։ 1769 թվականին ուղևորվել է Վիեննա` Լյուդովիկի և կայսրուհի Մարի Անտուանետի հարսանիքից առաջ վերջինիս դիմանկարը նկարելու համար։ Աշխատել է նաև Լուի XVI-ի պալատում, որի դիմանկարներից մեկի համար միապետից ստացել է բարոնի տիտղոս։

Նաև նկարել է թագավորի վերջին դիմանկարը Ֆրանսիական հեղափոխության ժամանակ նրա գլխատումից առաջ։ Ինքը` նկարիչը, այդ հեղափոխության իրադարձությունների ժամանակ մեկնել է Լոնդոն, բայց 1793 թվականին վերադարձել է և հաստատվել Փարիզում` նկարիչների և երաժիշտների համար մեծ սալոն հիմնելով։ Մահացել է Փարիզից Սեն-Դենի ճանապարհին։

Դյուկրյոն հայտնի է իր դիմանկարներն ստեղծելիս դիմագրության հանդեպ հատուկ ուշադրությամբ։ Նկարել է նաև մի քանի ինքնանկարներն, որոնց վրա պատկերել է ապրումներ և իրավիճակներ, այդ թվում նաև` հորանջում։

Դյուկրյոն ունեցել է մի քանի երեխաներ։ Նրա մեծ որդին` Ժյուլը, եղել է նկարիչ և հետիոտնի կապիտան։ Զոհվել է Ժեմապի ճակատամարտում։ Նրա մեծ դուստրը` Ռոուզ-Ադելաիդա Դյուկրյոն, նունպես նկարչուհի է դարձել։

## Պատկերասրահ

File:Joseph Ducreux - Le Discret.jpg|
File:Ducreux-1.jpg|
File:Joseph Ducreux self-portrait.png|*Ինքնանկար*, մոտ` 1791
File:Joseph Ducreux Cadoudal.jpg|*Ջորջ Կադուդալ*, 1800
File:Marie Antoinette Young3.jpg|*Մարի Անտուանետը*, 1769 


## Ծանոթագրություններ

## Արտաքին հղումներ
* Статья в La Grande Encyclopédie
* Getty Museum: Self-portrait information
* Getty Museum: Biography
* Enlightenment: Royal Academy of Painting 

Կատեգորիա:18-րդ դարի ֆրանսիացի նկարիչներ
Կատեգորիա:Համացանցային մեմեր
Կատեգորիա:Ֆրանսիացի դիմանկարիչներ
Կատեգորիա:Ֆրանսիացի նկարիչներ
Կատեգորիա:Ֆրանսիացի փորագրիչներ
Samsung Galaxy Fold

thumb|Galaxy Fold|alt=Galaxy Fold - 1.jpg
**Samsung Galaxy Fold**, Samsung Electronics ընկերության կողմից թողարկված ծալվող էկրանով սմարթֆոն։ Այն ներկայացվել է 2019 թվականի փետրվարի 21-ին։ Նախատեսված էր, որ ԱՄՆ-ում վաճառքը կսկսի 2019 թվականի ապրիլի 26-ին, սակայն էկրանի հետ կապված խնդիրների պատճառով օրը հետաձգվեց։ Եվ սմարթֆոնի ռելիզը տեղի ունեցավ 2019 թվականի սեպտեմբերի 6-ին։

Վաճառքը Ռուսաստանի ողջ տարածքում սկսեց 2019 թվականի հոկտեմբերի 25-ին։ Samsung Galaxy Fold-ին Ռուսաստանում արժե 159 900 ռուբլի։

## Մշակում
Galaxy Fold նախատիպը և իր ծալվող էկրանը բրենդային One UI-ի հետ միասին ցուցադրվեց 2018 թվականի նոյեմբերին կայացած Samsung-ի մշակողների կոնֆերանսի ժամանակ։

## Բնութագիր
Galaxy Fold-ում տեղադրած է 2 AMOLED-էկրան։ Առաջինը, 4,6 դյույմ անկյունագծով էկրան է, որը տեղադրված է դիմացի հատվածում և նախատեսված է մեկ ձեռքով օգտագործելու համար։ Սարքը բացելուց հետո հասանելի է դառնում 7,3 դյույմանոց էկրան, որի վերևի աջ անկյունում տեղակայված է տեղախցիկը։ Մատնահետքի սկաները տեղադրված է հոսանքի կոճակում։ Սմարթֆոնը ունի 12 ԳԲ օպերատիվ և 512 ԳԲ ներքին հիշողություն։

Սարքը ունի 2 մարտկոց, ընդհանուր հզորությունը կազմում է 4380 մԱհ, ինչպես նաև ունի 6 տեսախցիկ՝ երեք հիմնական (12 Մպ, 12 Մպ, 16 Մպ), երկուսը «գլխավոր» էկրանի մոտ (10 Մպ, 8 Մպ) և մեկը առջևի հատվածում (10 Մպ)։

Galaxy Fold-ը վաճառվում է Android Pie օպերացիոն համակարգով։ Վաճառքի ենթակա է տարբերակ 5G ցանցով։ Սմարթֆոնի հայտնի հնարավորություներից է՝ աշխատանքը 3 ծրագրերի հետ միանգամից և հնարավորությունը ակընթարթորեն հիմնական էկրան տեղափոխել առջևի վահանակում բացված ծրագիրը։

## Խնդիրներ կապված էկրանի հետ
Հետաձգման պատճառներից մեկը էկրանի թաղանթն էր։ Քանի-որ, բոլոր հեռացնում էին էկրանի վրաի թաղանթը, և սթմարֆոնի էկրանը սկսում էր վատ աշխատել։ Արդյունքում Samsung ընկերությունը հետաձգեց այս սմաթրֆոնի վաճառքը։

## Ծանոթագրություններ

Կատեգորիա:Բյուրեղագիտություն
Կատեգորիա:Սամսունգ
Կատեգորիա:Սմարթֆոններ
Վարպետը Կլամսիից

**«Վարպետը Կլամսիից»** (), 1972 թվականին նկարահանված խորհրդային տիկնիկային մուլտֆիլմ մեծահասակների համար, որը նկարահանվել է «Սոյուզմուլտֆիլմ» ստուդիայում, ռեժիսոր Վադիմ Կրուչևսկու կողմից, ըստ ֆրանսիացի հայտնի գրող Ռոմեն Ռոլանի «Կոլա Բրյունյոն» պատմվածքի մոտիվների։

## Սյուժե
Կոլա Բրյունյոնը հասարակ մարդ էր, տաղանդավոր ատաղձագործ ֆրանսիական Կլամսի փոքր քաղաքից։ Նա փայտից ստանում էր գեղեցիկ քանդակներ և նայելով դրանց` հիշում իր երիտասարդությունը և իր առաջին սերը` Ծիծեռնակին։ Կոլան երբեք չի կորցնում իր լավատեսությունը, չնայած իրեն պատահած բազմաթիվ անհաջողություններին. նա վարակվում է ժանտախտով, դիմանում իր թոռնուհու հիվանդությանն ու կնոջ մահին։ Կոլան վերապրում է իր ստեղծագործությունների կորուստը հերցոգյան ամրոցում. նրա արվեստանոցն այրվում է ժանտախտի ժամանակ։ Նրա համար ամենակարևորը կյանքի հանդեպ սերն էր և ստեղծագործական աշխատանքը, ինչպես նաև` այն համոզմունքը, որ կյանքը շարունակվում է երեխաներին ու աշակերտների մեջ։

## Նկարահանող խումբ
* Նկարիչ ձևավորողներ` Ռոման Գուրով, Պավել Գուսև, Վլադիմիր Աբակումով, Մարգարիտա Չեսնոկովա, Լիլինա Լյուտինսկայա, Վալենտին Լադիգին, Օլեգ Մասաինով, Գալինա Գետինգեր, Սվետլանա Զնամենսկայա, Վլադիմիր Ալիսով, Պավել Լեսին
* Մոնտաժող` Նադեժդա Տրեշյովա
* Խմբագիր` Ռաիսա Ֆրիչինսկայա 
* Մուլտֆիլմի տնօրեն` Նատան Բիտման
Հեղինակները ներկայացված են ըստ մուլտֆիլմի լուսագրերի։

## Մուլտֆիլմի մասին

## Ծանոթագրություններ

## Գրականություն
* Курчевский В. Мудрость вымысла. М., 1983.

Կատեգորիա:1972 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Տիգրան Պագալյան

**Տիգրան Պագալյան** (), հայ դերասան, թատերագիր։

## Կենսագրություն

Ծնվել է 1911 թվականին, Ալեքսանդրիայում, Տիգրանակերտից գաղթած ընտանիքում։ Նախնական կրթությունը ստացել է ծննդավայրի Պողոսյանի ազգային վարժարանում։ Հայտնի է, որ 1931 թվականին մեկնել է Ամերիկա և այնտեղ աշխատել է ամերիկահայ տարբեր թատերախմբերի հետ։ Բեմական կյանքից հեռացել է 1929 թվականին։ Մահացել է 1994 թվականին, 65 տարեկան հասակում։

Նրա կյանքի և ստեղծագործական գործունեության մասին շատ տեղեկություններ չեն պահպանվել։

## Ստեղծագործական կյանք
### Դերասան
1931 թվականին Պագալյանը մեկնել է Ամերիկա և այնտեղ բնակվելու 40 տարիների ընթացքում որպես սիրողական դերասան խաղացել է ամերիկահայ մի շարք թատերախմբերում, ինչպես, օրինակ, Անդրանիկ թատերախմբում, Խաչիկ Չուխաճյանի, Գևորգ Սիմոնովի, Էդուարդ Պողոսյանի խմբերում, նաև` Նյու Յորքի դրամատիկում։ Վերջին անգամ բեմական գործունեությունը վկայվել է 1926-1927 թվականներին։ Ժամանակի մամուլը շատ վկայություններ չի թողել նրա թատերական գործունեության մասին։

### Թատերագիր
Տիգրան Պագալյանն աչքի է ընկել նաև գրական-հրապարակախոսական գործունեությամբ։ Աշխատել է մի շարք սփյուռքահայ պարբերականների հետ։ Ամերիկայում ապրելու առաջին տարիներին թղթակցել է Կահիրեի «Արև», Ալեքսանդրիայի «Արաքս» պարբերականներին։ Հետագայում եղել է նաև «Լրաբեր» թերթի թղթակիցը` գրելով Հայաստանի համար բարենպաստ մի շարք հոդվածներ։

## Ծանոթագրություններ

Կատեգորիա:Հայ դերասաններ
Կատեգորիա:Հայ թատերագետներ
Կատեգորիա:Հայ թատերական գործիչներ
Կատեգորիա:Հայ հրապարակախոսներ
Կատեգորիա:Ամերիկահայ թատրոն
Կատեգորիա:1911 ծնունդներ
Դիվերտիկուլ

**Դիվերտիկուլ**, բժշկության մեջ խոռոչավոր օրգանի պարկաձև արտափքումն է։ Կախված դիվերտիկուլում ներառված շերտերից, տարբերում են կեղծ և իսկական դիվերտիկուլներ։

Բժշկության մեջ այդ տերմինով բնորոշում են կառուցվածքներ, որոնք նորմայում առկա չեն։ Այնուամենայնիվ, սաղմնաբանությունում տերմինը օգտագործվում է որոշ նեռմալ կառուցվածքներ բնորոշելու համար, օրինակ թիրոիդ դիվերտիկուլը, որից հետագայում զարգանում է լեզուն։

Բառը գալիս է լատիներեն *dīverticulum*-ից, որը նշանակում է "շրջանցող ճանապարհ"։

## Դասակարգում
Դիվերտիկուլները լինում են կեղծ և իսկական՝ կախված նրանց մեջ ներառված շերտերից։

*Իսկական դիվերտիկուլները ներառում են կառուցվածքի բոլոր շերտերը, ներառյան մկանային շերտը և ադվենտիցիան, օրինակ՝ Մեկկելյան դիվերտիկուլ։
*Կեղծ դիվերտիկուլները (նաև հայտնի որպես "պսևդոդիվերտիկուլ") չեն ներառում մկանային շերտը կամ ադվենտիցիան։ Կեղծ դիվերտիկուլը ներառում է լորձային և ենթալորձային շերտը։

## Սաղմնաբանություն
*Երիկամներ, սեռական և միզային օրգանների զարգացման սկզբում լինում են դիվերտիկուլի տեսքով
*Թոքեր, սկզբում լինում են հետնաղուց զարգացող դիվերտիկուլ
*Ուրցագեղձը նույնպես լինում է դիվերտիկուլի տեսքով, որը զարգանում է էնդոդերմի երրորդ ըմպանային գրպանիկից
*Վահանաձև գեղձը զարգանում է լեզվի վրա գտնվող կույր անցքից զարգացող դիվերտիկուլից։

thumb|245x245px|Կերակրափողային դիվերտիկուլների 3 տեսակներ:  1-Ըմպանային (Ցենկերյան) 2-Միջին կերակրափողային 3-վերստոծանիական

## Մարդու պաթոլոգիա
### Ստամոքսաղիքային ուղու դիվերտիկուլ

*Մեկկելյան դիվերտիկուլ՝ օմֆալոմեզէնտերիկ ծորանի պահպանված հատված է, որը առկա է բնակչության 2%-ի մոտ և ստամոքսաղիքային ուղու ամենահաճախ հանդիպող արատն է։
*Կերակրափողային դիվերտիկուլ կարող է ծագել կերակրափողի երեք հատվածներում՝
*#Ըմպանային (Ցենկերյան դիվերտիկուլ)- սովորաբար արգանում է մեծ տարիքում, Կիլիանի եռանկյան տարածքում՝ կրիկոֆարինգեալ մկանի վերևում
*#Միջին կերակրափողային
*#Վերստոծանիական-ստորին կերակրափողային փականի ֆունկցիայի խանգարման ժամանակ (ախալազիա)։

## Ծանոթագրություններ

## Արտաքին հղումներ
Տնտեսական ծախսեր

**Տնտեսական ծախսերը** ցանակցած ապրանքի համախառն կորուստն է, որի արժեքը կցված է յուրաքանչյուր անհատի։  Տնտեսական ծախսեր հասկալցությունը հիմնականում օգտագործվում է տնտեսագետների կողմից՝ գործողությունների ընթացքի ողջամիտությունը մյուսի հետ համեմատելու համար։ Պետք է հաշվի առնել մի շարք գործոններ՝ փողը, ժամանակը և այլ ռեսուրսների արժեքը բացահայտ արժեքով ներկայացնելու համար։

Համեմատությունը ներառում է շահույթ և վնաս հատվածները, այն արվում է վերջում՝ միջոցներ ձեռնարկելու նպատակով։ Տնտեսական ծախսերը տարբերվում է հաշվապահական հաշվառման ծախսերից, քանի որ տնտեսական ծախսերի մեջ ներառվում է նաև հնարավորությունների արժեքը։ (Որոշ աղբյուրներում հաշվապահական հաշվառման ծախսերը կոչվում են բացահայտ, իսկ այլընտրանքային ծախսերն անվանում են ենթադրյալ.)։

## Տնտեսական ծախսերի  բաղադրիչներ
alt=|մինի|Ցույց է տալիս ձեռնարկության տնտեսական ծախսերը կարճաժամկետում, ինչպես սահմանված է, և պարունակում է առնվազն 1 «հաստագրված ծախս», որը չի կարող փոխվել կամ հետ մղվել, նույնիսկ եթե ֆիրման լուծարվում է (դադարեցնում է արտադրությունը)

* Փոփոխուն ծախսեր։ Փոփոխուն ծախսերն են փոփոխական մուտքագրման համար վճարված ծախսերը։ Արդյունքը ներառում են աշխատուժ, կապիտալ, նյութեր, հող և շենքեր։ Փոփոխուն մուտքերն այն մուտքերն են, որոնց օգտագործումը տարբերվում է ելքից։ Փոփոխուն մուտքի լավ օրինակ կարող է հանդես գալ աշխատուժը։
**Ընդհանուր փոփոխուն ծախսերը (TVC) նույնն է ինչ փոփոխուն ծախսերը։
* Հիմնական ծախսերը (TFC) հիմնական միջոցների ծախսերն են, որոնք միանգամից իրենց արժեքը արտադրության մեջ չեն ներառում։
** Ընդհանուր հիմնական ծախսեր (TFC)
* Միջին ծախսերը (AC) ընդհանուր ծախսերնի և արտադրության քանակին կամ արտադրական միավորի ծավալի հարաբերությունն է AC = TFC/q + TVC/q
** Միջին հաստատուն ծախսեր (AFC) հավասար է ընդհանուր ինքնարժեքի և արտադրության քանակի կամ արտադրական միավորի ծավալի հարաբերությանը AFC = TFC/q։ Միջին հաստատուն ծախսերի  գործառույթը շարունակաբար նվազում է, քանի որ արտադրությունը գնալով աճում է։
** Միջին փոփոխուն ծախսեր (A.V.C) = ընդհանուր փոփոխուն ծախսերը հարաբերած արտադրության քանակին կամ արտադրական միավորի ծավալին AVC =TVC/q։ Միջին փոփոխուն ծախսերի կորը սովորաբար U-աձև  է։ Այն ընկած է միջին արժեքի կորից ներրքև  և սովորաբար ունենում է նույն ձևը. Միջին  ծախսերի կորի և միջին փոփոխուն ծախսերի կորի միջև ընկած ուղղահայաց հեռավորությունը հավասար է միջին հաստատուն ծախսերին։ Կորը սովորաբար սկսվում է y առանցքի աջից՝ զրոյական կետից։
* Նվազագույն ծախսեր (MC)․ Նվազագույն ծախսերը ստացվում են լրացուցիչ արժեքի ստեղծումով, որը բերում է մեկ միավոր արդյունքի ավելացմանը։ Դա արտադրանքի լրացուցիչ միավորի լրացուցիչ արժեքն է։
* Ծախսերի կոր։ Դա  արտադրական ծախսերի գրաֆիկական ներկայացումն է որպես արտադրված ընդհանուր քանակի ֆունկցիա։

## Ծանոթագրություններ

Կատեգորիա:Ծախսեր
Ընթերցանության խանգարում

**Ընթերցանության խանգարում**, վիճակ, որի ժամանակ նկատվում են ընթերցանության դժվարություններ։ Ընթերցանության խանգարման օրինակները ներառում են՝ զարգացող դիսլեքսիա, ալեքսիա և հիպերլեքսիա։

## Սահմանում
Նյարդաբանական խանգարումների և կաթվածի ազգային ինստիտուտը ընթերցանության խանդարումը կամ դիսլեքսիան սահմանում է որպես․ «ուղեղի սովորելու անկարողություն, որը հատկապես ազդում է մարդու կարդալու կարողության վրա»։ Այս մարդկանց բնորոշ է կարդալու ցածր մակարդակը՝ չնայած նորմալ մտավոր կարողություններին։ Դիսլեքսիա ունեցող մարդկանց բնորոշ է հետևյալ խնդիրները․ տառ առ տառ արտասանությունը, հնչյունաբանական մշակումը և արագ տեսողական-վերբալ հակազդումը։ Մեծերի մոտ դիսլեքսիան սովորաբար առաջանում է գանգուղեղային վնասվածքի կամ դեմենցիայի արդյունքում։ Այս ինստիտուտի սահմանումը չի համապատասխանում գիտական ուսումնասիրությունների ծավալին, ինչը եզրակացնում է, որ չկա ոչ մի ապացույց, որ դիսլեքսիան և մտավոր կարողությունները կապված են։ Սահմանումը մեծ մասամբ համապատասդխանում է ժամանակակից հետազոտություններին և ցույց է տալիս դիսլեքսիայի ախտորոշման հակասությունները․
* Դիսկեքսիան սովորելու դժվարություն է, որը առաջին հերթին ազդում է հստակ և ազատ ընթերցանության և տառ առ տառ արտասանության վրա
* Դիսլեքսիայի բնութագրիչներից է հնչյունաբանական, վերբալ հիշողության և բանավոր գործընթացի մշակման դժվարությունները
* Դիսլեքսիան հանդիպում է տարբեր մտավոր ընդունակություններ ունեցողների մոտ
* Ավելի լավ է այն դիտարկել որպես շարունակություն, այլ ոչ թե առանձին կատեգորիա և այստեղ չկան հստակ սահմաններ
* Համընթաց դժվարությունները կարող են ի հայտ գալ լեզվական, շարժողական, մտավոր  ասպեկտներում

## Ընթերցանության անընդունակություն

Դիսլեքսիան սովորելու դժվարություն է, որն ի հայտ է գալիս ինչպես բառերը վերծաներիս, այնպես էլ՝ կարդալու սահունությունում։ Ըմբռնումը կարող է ախտահարվել ապակոդավորելու դժվարությունների արդյունքում, բայց դա դիսլեքսիայի գլխավոր առանձնահատկությունը չէ։ Ըստ հետազոտությունների դիսլեքսիա ունեն բնակչության 5–17%-ը։ Առաջարկվել է, որ դիսլեքսիան ունենա 3 կոգնիտիվ ենթատեսակներ (լսողական, տեսողական և ուշադրության), չնայած դիսլեքսիայի առանձին դեպքեր առավել լավ բացատրվում են նրա հիմքում ընկած նեյրոֆիզիոլոգիական խանգարումներով և սովորելու դժվարություններով (օրինակ՝ ուշադրության պակասի և հիպերակտիվության համախտանիշ, դիսկալկուլիա և այլն)։ Չնայած դա մտավոր հետամնացություն չի, այնուամենայնիվ համարվում է սովորելու դժվորություն և ընթերցանության խանգարում։ Դիսլեքսիան և ինտելեկտի գործակիցը (IQ) փոխկապված չեն, քանի որ ընթերցանությունը և ճանաչողությունը անկախ են զարգանում դիսլեքսիա ունեցող մարդկանց մոտ։

## Տես նաև
* Ուշադրության պակասի և հիպերակտիվության համախտանիշ
* Աֆազիա

## Ծանոթագրություններ

Կատեգորիա:Ընթերցանություն
Լուսատտիկ (մուլտֆիլմ)

**Լուսատտիկ** (), խորհրդային կարճամետրաժ նկարված մուլտպիլմիկացիոն ֆիլմ, որը նկարահանվել է 1978 թվականին, ռեժիսոր Անատոլի Պետրովի կողմից (կապ չունի «Լուսատտիկ» մանկական մուլտիպլիկացիոն ամսագրի հետ)։

«Ուրախ կարուսել» № 10 հեռուստատեսային ալմանախի երեք սյուժեներից երկրորդն է։ Նկարահանվել է ըստ մանկագիր Վիտալի Կորժիկովի կողմից, 1977 թվականին գրված «Հեքիաթ լուսատտիկի մասին» բանաստեղծության։

## Սյուժե
Սյուժեն պատմում է խոր ծովի ալիքների մեջ հայտնված լուսատտիկի մասին, որը մթության մեջ միայնակ մնալով` որոշում է ընկերներ փնտրել։ Ծովի խորքի ոչ բոլոր բնակիչներն են ուրախանում նրա հայտնվելու առթիվ, սակայն լինում են և այնպիսիք, որոնց նրանց օգնությունն էր պետք, և որոնք ուրախ էին լույսի համար։ Մուլտֆիլմի վերջում լուսատտիկը գտնում է իր նման լուսատտիկների մի ամբողջ հորձանուտ և շտապում է նրանց մոտ։ 
 
## Հեղինակներ
* Սցենարի հեղինակ` Վիտալի Կորժիկով
* Ռեժիսոր` Անատոլի Պետրով
* Նկարիչ` Անատոլի Պետրով
* Մուլտպիպլիկատոր` Անատոլի Պետրով
* Նկարչի օգնական` Ի. Կուլակովա, Ելենա Կարավաևա
* Ռեժիսորի օգնական` Օ. Իսակովա
* Կոմպոզիտոր` Շանդոր Կալլոշ
* Տեքստը կարդում է` Պյոտր Վիշնյակով
* Մոնտաժող` Նատալյա Ստեպանցևա

## Պարգևներ և մրցանակներ
* Վարնայի (Բուլղարիա) մուլտֆիլմերի առաջին միջազգային կինոփառատոնի մրցանակ։

## Արձագանքներ

## Ծանոթագրություններ

## Արտաքին հղումներ
* Անատոլի Պետրով. Կենսագրություն, մրցանակներ
* 
* Весёлая Карусель № 10 на сайте mults.spb.ru. «Լուսատտիկ», երկրորդ սյուժե

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1978 մուլտֆիլմեր
Շիմպանզեները տիեզերքում

**Շիմպանզեները տիեզերքում** (), 2008 թվականին նկարահանված մուլտիպլիկացիոն ֆիլմ, որը պատմում է կապիկների տիեզերական արկածների մասին։ 2010 թվականին նկարահանվել է «Շիմպազները տիեզերքում. պատասխան հարված» վերնագրով շարունակությունը։

## Սյուժե
Տիեզերական զոնդն իրեն է ձգում խլուրդի բույնը, որտեղ այն ընկնում է մարդաբնակ մոլորակ։ Օգտվելով զոնդի հնարավորություններից` չարասիրտ աբորիգեն Զարտոգը մոլորակում դաժան բռնապետություն է հաստատում։

ՆԱՍԱ-ն  որոշում է նոր բացահայտված մոլորակում մարդկանց ներթափացման հնարավորություններն ուսումնասիրելու համար այնտեղ ուղարկել շիմպանզեների։ Գիտարշավին կշիռ հաղորդելու համար փորձառու տիեզերագնացներ Լուսնին և Տիտանին միացել է կրկեսորդ Հեմ Երրորդը, տիեզերքում եղած առաջին շիմպազեի թոռանը։

Նրանք հաջողությամբ ներս են մտնում խլուրդի բույնը և մի շարք արկածների ենթարվելով, ազատագրում են մոլորակը բռնակալից և վերադառնում են Երկիր Ինֆինիտի զոնդով։

## Դերերը հնչյունավորել են
* Էնդի Սեմբերգ` Հեմ III 
* Շերիլ Հայնս` Լուսին 
* Ջեֆֆ Դենիելս` Զարտոգ 
* Պատրիգ Ուոբերտոն` Տիտան 
* Քրիստին Չենովետ` Կիլովատտ 
* Ջեյն Լինչ` Բժիշկ Պուլ 
* Կէտ Սյուսի` Բժիշկ Սմոսերս 
* Ստենլի Տուչչի` սենատոր 
* Զակ Շէդա` Բոլիդ 
* Թոմաս Ջեյմս Կեննի` կինոխրոնիկայի ձայն 
* Կառլոս Ալազրակի` Հյուսթոն

## Շահույթ
Ֆիլմի բյուջեն կազմել է 37 միլիոն դոլար։ Վարձույթի է հանվել 2008 թվականի հուլիսի 18-ից մինչև նոյեմբերի 23-ը։ Առաջին հանգստյան օրերին հավաքել է 7 181 374 դոլար` զբաղեցնելով 7-րդ տեղը։ Միաժամանակ 2538 կինոթատրոններում ունեցել է առավելագույն ցուցադրություն։ Վարձույթի ժամանակ ամբողջ աշխարհում հավաքել է 64 834 964 դոլար (81-րդ տեղը ըստ տարվա արդյունքի), որոնցից 30 105 968 դոլարը` ԱՄՆ-ում (97-րդ տեղը ըստ տարվա արդյունքի) և 34 728 996 դոլարը` մնացած երկրներում։ ԱՊՀ երկրներում ֆիլմը ցուցադրվել է 2008 թվականի օգոստոսի 28-ից մինչև հոկտեմբերի 5 և հավաքել է 2 255 508 դոլար։

## Համակարգչային խաղ
2008 թվականին թողարկվել է համանուն համակարգչային խաղը, որն ստեղծվել է մուլտֆիլմի հիման վրա։ «Շիմպանզեները տիեզերքում» խաղի մշակումը տեղի է ունեցել Redtribe, Wicked Witch Software և WayForward Technologies ստուդիաներում։ Հրատարակչությամբ զբաղվել է Brash Entertainment։ Խաղն իրենից արկադ է ներկայացնում և կրկնում է մուլտֆիլմի սյուժեն։

## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների բրիտանական ֆիլմեր
Կատեգորիա:2008 մուլտֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան մուլտֆիլմեր
Կատեգորիա:Անգլերեն մուլտֆիլմեր
Կատեգորիա:Լիամետրաժ անիմացիոն ֆիլմեր
Կատեգորիա:Կանադական ֆիլմեր
Կատեգորիա:Կենդանիները տիեզերքում
Կատեգորիա:Համակարգչային անիմացիոն ֆիլմեր
Կատեգորիա:Մուլտֆիլմեր կապիկների մասին
Ադրիան Լոպես

**Ադրիան Լոպես** (; ), իսպանացի ֆուտբոլիստ, «Օսասունա» ակումբի կենտրոնական հարձակվող։

## Ակումբային կարիերա
[thumb|250px|left|Լոպեսը «[Ատլետիկո Մադրիդի» կազմում]]
«Օվեդո» ֆուտբոլային ակումբի սան է, որի կազմում նա 2005/2006 մրցաշրջանում կատարել է իր նորամուտը պրոֆեսիոնալ խաղերում՝ Սուգունդայում անցկացնելով 26 խաղ։ 2006 թվականին ազատ գործակալի կարգավիճակով (քանի որ Ադրիանը «Օվեդոյի» հետ չէր կնքել պրոֆեսիոնալ պայմանագիր) հարձակվողը տեղափոխվել է Լա Կորունյայի «Դեպորտիվո» ակումբ։  Ավելի ուշ գալիսիացիները Լոպեսի նախկին ակումբին 330 հազար եվրո փոխհատուցում են վճարել։ «Դեպորտիվոյի» կազմում Լոպեսը խաղացել է հինգ տարի՝ անցկացնելով 93 խաղ և խփելով 13 գնդակ։ Այս ժամանակահատվածում նա վարձավճարով հանդես է եկել նաև «Ալավեսի» և «Մալագայի» կազմում։ Լա Լիգայի 2010/11 մրցաշրջանից «Դեպորտիվոյի» դուրս մնալուց հետո Ադրիանը որոշեց հեռանալ թիմից և վարձավճարային հիմունքներով, ազատ գործակալի կարգավիճակով տեղափոխվել «Ատլետիկո Մադրիդ»։

## Վիճակագրություն
### «Դեպորտիվո»
**[[Լա Լիգա]]**

**[[Ֆուտբոլի Իսպանիայի գավաթ|Իսպանիայի գավաթ]]**

#### Խաղերը «Ատլետիկո Մադրիդում»
**[[Լա Լիգա]]**

**[[Ֆուտբոլի Իսպանիայի գավաթ|Իսպանիայի գավաթ]]**

**[[Եվրոպայի լիգա]]**

## Կարիերան հավաքականում
2012 թվականի մայիսի 25-ին Ադրիանը Իսպանիայի հավաքականի մարզիչ Վիսենտե դել Բոսկեյի որոշումով ընդգրկվել է հավաքականի հայտացուցակում՝ մասնակցելու Եվրո-2012-ի խաղերին։ Մայիսի 26-ին մասնակցել է Սերբիայի հավաքականի դեմ ընկերական խաղին՝ 64-րդ րոպեին աչքի ընկնելով խփած գոլով։

## Ձեռքբերումներ
; Ատլետիկո Մադրիդ
*Եվրոպայի Լիգայի հաղթող - 2012
*ՈՒԵՖԱ Սուպերգավաթի դափնեկիր - 2012
*Իսպանիայի գավաթի դափնեկիր - 2013
*Իսպանիայի առաջնության հաղթող - 2013/14
*ՈՒԵՖԱ Չեմպիոնների Լիգայի ֆինալիստ - 2013/14

## Ծանոթագրություններ

## Արտաքին հղումներ
* 
* 
* 
* Ficha en la web oficial del Deportivo de La Coruña
* Статистика игр Адриан Лопес

Կատեգորիա:Ատլետիկո Մադրիդի ֆուտբոլիստներ
Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Իսպանացի ֆինանսիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օսասունայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Նվեր փղի համար

**«Նվեր փղի համար»** (), խորհրդային կարճամետրաժ մուլտիպլիկացիոն ֆիլմ` ըստ Ալեքսանդր Կոստինսկովի հեքիաթների։ Վագրիկը և իր ընկերները գնում են փղիկի ծննդյան տարեդարձը նշելու, իսկ չար Դյուդյուկան ապարդյուն փորձում է կռվացնել համերաշխ ընկերներին։

## Սյուժե
Չար կախարդուհի Դյուդյուկա Բարբիդոկսկայան հովանոցով վայրէջք է կատարում կղզու վրա և ցանկանում է կռվացնել բոլոր ընկերներին։ Վագրիկը և Կապիկը գնում են Փղիկի ծննդյան տարեձարդը նշելու։ Այնտեղ նրանց սպասում են մյուս ընկերները` Թութակը, Գետաձին, Կոկորդիլոսը, Կրիան և Փիղը։ Նրանք արդեն Փղի համար նվեր են պատրաստել` այն է` լուսանկարչական ապարատ։ Չար Դյուդյուկան նրանց դեմ դավեր է նյութում (չնայած ամեն անգամ ինքն է դառնում իր խադավանքների զոհը)։
Սակայն ոչինչ չի կանգնեցնում ուրախ ընկերներին. նրանք նշում են Փղիկի ծնունդը, և տարեդարձն ավարտվում է համերաշխ լուսանկարով, թեյախմությամբ և արքայախնձորի տորթ ուտելով։

## Հեղինակներ

## Ստեղծման պատմություն
— Եվ ինչ ձայն է Զինաիդա Նարիշկինան տվել Դյուդյուկային` խորհրդային մուլտիպլիկացիայի ամենակոլորիտային չարագործին։ Հետաքրքիր է, արդյո՞ք դա որևէ մեկի նախատիպն է։

## Վիդեոթողարկում
Մուլտֆիլմը DVD ձևաչափով բազմիցս վերահրատարակվել է մուլտֆիլմերի հավաքածուներում։ Դրանցից են. «Վագրիկը և նրա ընկերները», «Ախ, Դյուդյուկա», «Ամենափոքրերի համար», «Սիրելի երգեր», «Եղբայր Աղվեսն ու եղբայր ճագարը», («Հեքիաթին հյուր» սերիա), «Վագրիկը և նրա ընկերները» («Մուլտհրավառություն» սերիա), «Բարի գիշեր, փոքրիկներ» (1-ին շաբաթ)։

## Ծանոթագրություններ

## Գրականություն
*

## Արտաքին հղումներ
* «Էկրան» ստեղծագործական միություն

Կատեգորիա:1984 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ռուսերեն մուլտֆիլմեր
Քրիս Լոնգ

**Քրիստոֆեր Մայքլ Լոնգ** (, ), անգլիացի ֆուտբոլիստ, «Մոտերուել» ակումբի հարձակվող։

## Կարիերա
Քրիս Լոնգն «Էվերթոն» ֆուտբոլային ակումբի սան է, որտեղ հայտնվել է 2000 թվականին 5 տարեկան հասակում։

2014 թվականի հունվարի 8-ին մեկ ամսով վարձավճարով տեղափոխվել է «Միլթոն Քինս Դոնս» ֆուտբոլային ակումբ, որտեղ նորամուտը կատարել է տեղափոխվելուց չորս օր հետո։ Առաջին իսկ խաղում Լոնգը բացել է իր գոլերի հաշիվը պրոֆեսիոնալ մակարդակում՝ գրավելով «Շրուսբերի Թաուն»ի դարպասը։ Ընդհանուր առմամբ «ՄՔ Դոնս» ակումբի կազմում անցկացրել է չորս խաղ, որից հետո վերադարձել է «Էվերթոն»։

2014 թվականի դեկտեմբերի 11-ին ֆուտբոլիստը կատարել է նորամուտն «Էվերթոնի» հիմնական կազմում, երբ փոխարինել է Քոնոր Մաքելենիին Եվրոպայի լիգայի խաղում ընդդեմ ռուսական «Կրասնոդար» ակումբի։

2015 թվականի հունվարի 20-ին Լոնգը վարձավճարով մեկ ամսով տեղափոխվել է Չեմպիոնշիպի «Բրենտֆորդ» ակումբ։ Խաղացողը ակումբի կազմում նորամուտը կատարել է հունվարի 24-ին՝ «Նորվիչ Սիթիի» դեմ խաղում, որն ավարտվել է «Բրենտֆորդի» հաղթանակով (2:1)։

## Վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջն «Էվերթոնի» պաշտոնական կայքում 
* Ֆուտբոլիստի էջը Ֆուտբոլային ասոցիացիայի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Բարնլիի ֆուտբոլիստներ
Կատեգորիա:Բլեքփուլի ֆուտբոլիստներ
Կատեգորիա:Բոլթոն Ուոնդերերսի ֆուտբոլիստներ
Կատեգորիա:Բրենտֆորդի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Միլթոն Քինս Դոնսի ֆուտբոլիստներ
Կատեգորիա:Նորթհեմպտոն Թաունի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Արծաթագույն արտույտաբազե

**Արծաթագույն արտույտաբազե** () բազեների ընտանիքի գիշատիչ թռչուն։

Արծաթագույն արտույտաբազեն ունի 32-37 սմ երկարություն, թևերի բացվածքը 78-90 սմ է։

Սնվում է փոքր թռչուններով և խոշոր միջատներով։

Չվող թռչուն է։ Բնադրում են  հյուսիսարևելյան Աֆրիկայի, Մերձավոր Արևելքի, Արաբական թերակղզու և Պակիստանի առափնյա շրջաններում գտնվող անապատային շրջաններում։ Ձմեռում են Մադագասկարում և Մոզամբիկի ափերին։

## Պատկերասրահ

Պատկեր:Falco concolor distr.png|Արծաթագույն արտույտաբազեի տարածման արեալ
Պատկեր:Falco concolor 1868.jpg
Պատկեր:Falco concolor & Accipiter francesii 1868.jpg
Պատկեր:Sooty Falcon, Allée des Baobabs near Morondava, Madagascar.jpg
Պատկեր:Sooty Falcon, Allée des Baobabs near Morondava, Madagascar 1.jpg
Պատկեր:Hypotriorchis concolor - 1868 - Print - Iconographia Zoologica - Special Collections University of Amsterdam - UBA01 IZ18200199.tif


## Ծանոթագրություններ

Կատեգորիա:Բազեներ
Կատեգորիա:Եվրասիայի թռչուններ
Բորիս Ազարով

**Բորիս Ազարով** (, ), ուկրաինացի և խորհրդային ռեժիսոր և դերասան։ ՈւԽՍՀ արվեստի վաստակավոր գործիչ։ Եղել է Ղրիմի Ինքնավար Հանրապետության մրցանակի դափնեկիր, Ղրիմի ակադեմիական տիկնիկային թատրոնի գեղարվեստական ղեկավար։

## Կենսագրություն
1975 թվականին ավարտել է Կրասնոդարի մշակույթի պետական ինստիտուտը։

1959 թվականից աշխատել է Ղրիմի ակադեմիական տիկնիկային թատրոնում որպես բեմի աշխատող և լուսավորող, 1962 թվականից եղել է դերասան, 1978-2013 թվականներին` գլխավոր ռեժիսոր, իսկ 1998 թվականից` գեղարվեստական ղեկավար։

Բորիս Ազարովը եղել է Տիկնիկային թատրոնի գործիչների միջազգային միության (UNIMA) և Ուկրաինայի արվեստների ակադեմիայի նախագահությանը կից տիկնիկային թատրոնների աշխատանքի խորհրդի անդամ։

Չորս տարիների ընթացքում Բորիս Ազարովը ղեկավարել է Եվրոպայի տիկնիկավարների միջազգային ժյուրին։ Մշակույթի զարգացման գործում ունեցած ավանդի և տիկնիկային և թատերական արվեստի ոլորտում ունեցած ձեռքբերումների համար արժանացել է մի շարք պարգևների։ Մահացել է ծանր հիվանդությունից։

## Տիկնիկային բեմադրություններ
Բացահայտում-ներկայացումներ են դարձել «Անագե տոկուն զինվորիկը», «Քամիներ փնտրիր դաշնում», «Աստղային տղան» (1985), «Տիկնիկների դիմակահանդես» (1995) բեմադրությունները։ Առաջինն է եղել Ուկրաինայի տիկնիկային թատրոնում, որ բեմադրել է «Չայկովսկու հեքիաթները» բալետը և օպերան։

Բ. Ազարովի և Վ. Կուրենկովայի «Աքլոր և Կո» ներկայացումը մրցանակների է արժանացել է «Թատրոնը ճամպրուկում» 11-րդ միջազգային փառատոնի 3 անվանակարգերում (Լեհաստան, Լոմժա քաղաք, 1998)։

## Մրցանակներ
* Երրորդ աստիճանի ծառայությունների համար շքանշանի ասպետ։

## Ծանոթագրություններ

## Արտաքին հղումներ
* Некролог

Կատեգորիա:Թատերական ռեժիսորներ
Կատեգորիա:Խորհրդային դերասաններ
Կատեգորիա:Խորհրդային կինոռեժիսորներ
Կատեգորիա:Ուկրաինացի դերասաններ
Կատեգորիա:Ուկրաինացի ռեժիսորներ
Գործընկերություն հանուն խաղաղության

thumb|right|400 px|ԳՀԽ անդամ-պետությունների քարտեզ,
**Գործընկերություն հանուն խաղաղության** (), 1994 թվականին սկսված ռազմական համագործակցության ծրագիր, համագործակցություն ՆԱՏՕ-ի ու եվրոպական երկրների և Հարավային Կովկասի ու Կենտրոնական Ասիայի խորհրդային հանրապետությունների միջև, որոնք կազմակերպության անդամ չեն։ Սկզբում ներառել է 24 երկիր, սակայն դրանց թիվը պարբերաբար փոխվում է ծրագրին նոր պետությունների միանալու և դրանց՝ ՆԱՏՕ-ի ռազմաքաղաքական կառուցվածքում արդեն փորձված երկիր-գործընկեր դառնալու պատճառով։ Համագործակցություն հանուն խաղաղության ծրագրին 2017 թվականի ամռանը մասնակցում էր 21 պետություն։

## Ծրագրի պոտենցիալ մասնակիցներ
Կիպրոսի Հանրապետությունը Եվրոպական միության միակ անդամն է, որ չի մասնակցում ծրագրին։ Թուրքիան, չճանաչելով Կիպրոսը, արգելափակում է այդ երկրի անդամակցությունը ՆԱՏՕ-ին, որովհետև Կիպրոսի կղզու թուրքական ու հունական հատվածների միջև եղած կոնֆլիկտը մնում է չլուծված։

Կոսովոյի Հանրապետությունը, տարածքային տեսանկյունից գտնվելով Եվրոպայում, չի մասնակցում ծրագրին, որովհետև նրա սուվեներությունը չճանաչող չորս երկրներ խոչընդոտում են նրա համագործակցությանը ՆԱՏՕ-ի հետ։

## Ներկայիս գործընկերներ

## Ծրագրի նախկին մասնակիցներ

## Ծանոթագրություններ

## Արտաքին հղումներ
* Ծրագրի պաշտոնական կայք 
* Signatures of Partnership for Peace Framework Document

Կատեգորիա:1994 հիմնադրված կազմակերպություններ
Կատեգորիա:Միջազգային հարաբերություններ
Կատեգորիա:ՆԱՏՕ-ի արտաքին հարաբերություններ
Կատեգորիա:Ռազմաքաղաքական դաշինքներ
ՀՀ զինված ուժերի «Վազգեն Սարգսյան» մեդալ

**Վազգեն Սարգսյան մեդալ**, Հայաստանի գերատեսչական պարգև։ Մեդալի Կանոնադրությունը գործում է 2002 թ. սեպտեմբերի 12-ից (ՀՀ ՊՆ 12.09.2002թ. N 757 հրաման)։

## Մեդալով պարգևատրվողները
Հայաստանի զինված ուժերի «Վազգեն Սարգսյան» մեդալով պարգևատրվում են. ծառայողական պարտականությունները կատարելիս արիություն, խիզախություն և կազմակերպչական հմտություններ դրսևորած Հայաստանի զինված ուժերի սպաները և ենթասպաները, ժամկետային ծառայության ընթացքում հայրենիքի սահմանների պաշտպանության, զինծառայողների կյանքին սպառնացող վտանգը վերացնելու գործում անձնական խիզախություն ցուցաբերած զինծառայողները, Հայկական բանակի կայացման և ամրապնդման գործում զգալի ավանդ ունեցող անհատները։ 
Հայաստանի զինված ուժերի «Վազգեն Սարգսյան» մեդալը շնորհվում է Հայաստանի պաշտպանության նախարարի հրամանով։ 
Հայաստանի զինված ուժերի «Վազգեն Սարգսյան» մեդալով պարգևատրվածներին տրվում է այն կրելու վկայական։
Հայաստանի զինված ուժերի «Վազգեն Սարգսյան» մեդալով հետմահու պարգևատրում չի կատարվում։

## Պարգևատրման միջնորդությունը
ՀՀ զինված ուժերի «Վազգեն Սարգսյան» մեդալով պարգևատրման ներկայացնում են. ՀՀ պաշտպանության նախարարի տեղակալները, ՀՀ ՊՆ և ԶՈՒ ԳՇ վարչությունների և առանձին բաժինների պետերը, պաշտպանության բանակի, բանակային զորամիավորումների, զորամասերի հրամանատարները, ՀՀ ԱԱԾ տնօրենը և Ոստիկանության պետը, ՀՀ կառավարությանն առընթեր արտակարգ իրավիճակների վարչության պետը, ՀՀ նախարարությունների, գերատեսչությունների, պետական, հասարակական կազմակերպությունների ղեկավարները։ Ներկայացումները հասցեագրվում են կառավարական պարգևներով պարգևատրման ՀՀ ՊՆ հանձնաժողովին։

## Կրելու կարգը
ՀՀ ՊՆ 02.04.2015թ. թիվ 323 հրամանի համաձայն՝ «Վազգեն Սարգսյան» մեդալը կրում են կրծքի ձախ կողմում՝ «Գարեգին Նժդեհ» մեդալից անմիջապես հետո։

## Ծանոթագրություններ

## Արտաքին հղում
* ՀՀ Պաշտպանության նախարարության պաշտոնական կայք - ՀՀ պետական պարգևներ

Կատեգորիա:Հայաստանի մեդալներ
Սան Ռաֆել

**Սան Ռաֆել**, նաև Սան Ռաֆայել (), քաղաք ԱՄՆ-ի Կալիֆոռնիա նահանգում։ Գտնվում է Մեծ Սան Ֆրանցիսկո մարզի հյուսիսային ծովածոցի տարածքում։ Կալիֆոռնիայի Մարին շրջանի վարչական կենտրոնն է։

## Չափեր
Սան Ռաֆելի մակերեսը կազմումէ 58,074 կմ², որից 42,657 կմ² պատկանում է ցամաքին, իսկ 15,417-ը` ջրային տարածությանը։

## Կլիմա
Սան-Ռաֆել տարածաշրջանի կլիման միջերկրածովային տաք ամառային է։

## Պատմություն
Քաղաքը մեծացել է 1817 թ. իսպանական կաթոլիկ ներկայացուցչության հիման վրա, բաղկացած է չորս առաջնորդարանից գաղութային Մեքսիկայի հին Կալիֆոռնիա նահանգի տարածքում, Մեքսիկայի անկախությունից 4 տարի առաջ։ Ներկայացուցչությունը և քաղաքը ստացել են իրենց անունը ի պատիվ Ռաֆաիլ հրեշտակապետի։ Սկզբում այս կաթոլիկ կայանը ծառայել է որպես հիվանդանոց։ 1822 թ. տեղի հնդիկների կողմից քրիստոնեության ընդունման արդյունքում, նա ստացավ միսիոներական պաշտոնի կարգավիճակ։ Հենց առաջին տարում դիմեցին 300 մարդ, մինչև 1828 թվականը արդեն 1140 մարդ։ 1844 թվականին Մեքսիկայի կառավարությունը փակում է ներկայացուցչությունը, և նրա շենքը մասնակի փլուզվում է։ 1949 թվականին վերականգնվեց և բերվեց սկզբնական վիճակին։ 1888 թվականին քաղաքը միացվեց երկաթուղային ճանապարհների ցանցին։ Սան Ռաֆելի ծովածոցում ԱՄՆ-ի ծովային զինվորական նավատորմում ստեղծում է իր բազան, որը ակտիվորեն օգտագործում է Երկրորդ համաշխարհային պատերազմի ժամանակ։

1971 թվականից Սան Ռաֆելում է գտնվում LucasFilm կինոստուդիայի գլխավոր գրասենյակը։ «Յունիվերսալ» կինոընկերության կողմից քաղաքում նկարահանվել են այնպիսի ֆիլմեր, ինչպիսիք են՝ «Ամերիկյան գրաֆիտներ» և «Գատակա» ֆիլմերը։

1982 թվականից Սան Ռաֆելում հիմնվել է և գտնվում է Autodesk ընկերությունը իր հայտնի «AutoCAD» (համակարջչային դիզայնի համակարգ) և «Autodesk 3ds Max» (եռաչափ գրաֆիկայի և անիմացիայի ստեղծման և խմբագրման համակարգ) արտադրանքներով։

## Ժողովրդագրություն
2010 թվականին Սան Ռաֆելում ապրում էր 57 713 մարդ։ Ցեղային-ազգային առումով 70,4 %-ը սպիտակամաշկ ամերիկացիներ էին, 1,15 %-ը աֆրոամերիկացիներ, 1,2 %-ը հնդկացի, 6,3 %-ը գաղթականներ էին Ասիայից, բնակչության 30%-ը իսպանացիներ։ 19,3 %-ը 18 տարեկանից ցածր, 8,6 %-ը 18-24 տարեկան, 29,3 %-ը 25-44, 27 %-ը 45-64, 15,8 %-ը 64-ից բարձր։

Քաղաքական առումով քաղաքի բնակիչները մեծ մասամբ հանդիսաում են ժողովրդական կուսակցության կողմնակիցներ։ Վերջին ընտրությունների ժամանակ տեղի ունեցավ 2010 թ. հունվարին, դեմոկրատների օգտին քվեարկեցին 55,4% ընտրողներ, հանրապետական կուսակցության օգտին՝ 19,58%

## Ծանոթագրություններ

Կատեգորիա:Կալիֆոռնիայի քաղաքներ
Սիգտունա

**Սիգտունա** (), բնակավայր տեղակայված Շվեդիայի Սիգտունա շրջանի Ստոկհոլմի լենում։ 2010 թվականի տվյալներով ունի 8444 բնակիչ։ Անվանակից է շրջանին, չնայած գտնվում է Մաշտաում։ Սիգտունան, չնայած բնակչության փոքր թվին, պատմական պատճառներով դեռևս անվանում են *stad*  (քաղաք)։ Սակայն Շվեդիայի վիճակագրական հսկողությունը stad է հաշվում միայն 10000-ից ավել բնակիչ ունեցող տարածքները (նշանակաում, որն ընդգրկում է քացաքը)։

Ժամանակակից Սիգտունան գտնվում է Հին ՍԻգտունայից մոտավորապես 4 կմ արևելք, նավահանգստային քաղաք, որը հիմնադրվել է մոտ 980 թվականին (ավանդույթի համաձայն նախկինում Օդինի տունն էր)։

Սիգտունան ունի միջնադարյան գեղատեսիլ քաղաքի կենտրոնական մաս՝ ռեստորաններով, սրճարաններով և փոքր խանութներով։ Հին եկեղեցու ավերակները, ռունական քարերը և հին գլխավոր փողոցը (*tora gatan*) զբոսաշրջիկներին հայտնի տեսարժան վայրերից են՝ հատկապես ամռանը։ Փոքր փողոցները, ցածրահարկ փայտե տներով, տանում է դեպի արհեստագործական խանութներ և շատ փոքր քաղաքապետարան (*Sigtuna Rådhus*)։ Քաղաքի կենտրոնում է գտնվում Sigtuna Stadshotell հյուրանոցը։

## Աշխարհագրություն
Սիգտունան տեղակայված է Սկարվեն ծովածոցում՝ ծգված Ուփլանդս Բրոյի և Մելարեն լճի մի հատվածի շուրջ։

## Պատմություն
Սիգտունան հիմնադրվել է Մելարեն լճի ափին՝ 1000 տարի առաջ։ Իր անվանումը ստացել է հին արքայական կալվածքից։ Տարբեր աղբյուրներ փաստում են, որ հիմնադիրը Էրիկ VI արքան է, մինչ այլք կարծում են, որ Օլաֆն է։ Շուրջ 250 տարի եղել է որպես թագավորական և առևտրային կենտրոն և Շվեդիայի կարևորագույն քաղաքներից մեկը։ 10-րդ դարի վերջին և 11-րդ դարի սկզբին այստեղ հատվել է շվեդական առաջին դրամը։ Սուրբ Մարիսի եկեղեցին կառուցվել է 13-րդ դարում՝ Դոմինիկյան միաբանության կողմից, որպես մենաստանի եկեղեցի։ Դոմինիկյան մենաստանը կարևոր դեր է խաղացել միջնադարյան Շվեդիայում և պատրաստել է մեծաթիվ կարևոր եկեղեցական սպասավորներ։ Շատ եկեղեցիների և վանքերի ավերակներ դեռևս պահպանվել են․ այդ թվում Սբ․ Պերսի եկեղեցին (*S:t Pers kyrkoruin*)՝ թվագրված 1100 թվականով, Սբ․ Օլաֆ եկեղեցին (*S:t Olofs kyrkoruin*)՝ թվագրված մոտ 11-րդ դարով և Սբ․ Լարսի եկեղեցի (*S:t Lars kyrkoruin*)՝ 13-րդ դար։

1187 թվականին Սիգնուտան ենթարկվեց հարձակման և կողոպտվեց, հավնաբար Բալթիկ ծովի Կարելիների, Կուրշիների և/կամ հարձակվողների կողմից։

## Պատկերասրահ

Պատկեր:Sigtuna (gemeente) (66004171).jpg|Սիգտունայի քաղաքապետարանը՝ վաղ ձմռանը
Պատկեր:Mariakyrkan Sigtuna.JPG|Սուրբ Մարիսի եկեղեցի 
Պատկեր:Sankt Olofs kyrkoruin september 2013 14.jpg|Սուրբ Օլոսի եկեղեցու ավերակներ
Պատկեր:St Pers ruin och Sigtuna Prästgård.jpg|Սիգտունայի քահանայի տունը և Սուրբ Փերս եկեղեցու ավերակները
Պատկեր:Sankt Lars kyrkoruin September 2013 01.jpg|Սուրբ Լարս եկեղեցու ավերակները
Պատկեր:Stadshotellet i Sigtuna.jpg|*Sigtuna Stadshotell* քաղաքում գտնվող հյուրանոց, որը նայում է դեպի Մելարեն լիճը
Պատկեր:Sigtuna museum01.jpg|Սիգտունայի թանգարան
Պատկեր:Sigtunaskolan Humanistiska Läroverket.jpg|Sigtunaskolan Humanistiska Läroverket (գիշերօթիկ դպրո)
Պատկեր:Sigtunastiftelsen ext04.jpg|*Sigtunastiftelsen* մասնավոր մշակութային հիմնադրամ՝ կառուցված 1917 թվականին


## Ծանոթագրություններ

## Արտաքին հղումներ

*Սիգտունա շրջանի պաշտոնական կայքէջ
*Sigtuna Stadshotell կայքէջ
*Սիգտունայի թանգարանի կայքէջ 

Կատեգորիա:Շվեդիայի քաղաքներ
Ջուլիան Լենոն

**Ջոն Չարլզ Ջուլիան Լենոն** (, ), բրիտանացի ռոք երաժիշտ, երգիչ, The Beatles խմբի հիմնադիր Ջոն Լենոնի առաջին որդին։

## Կենսագրություն
1963 թվականի ապրիլի 8-ին Ջոն և Սինտիա Լենոնների մոտ ծնվել է որդի՝ Ջոն Չարլզ Ջուլիան Լենոնը։ Նա այդպես է անվանվել Ջոնի մոր՝ Ջուլիայի պատվին։ Նրա կնքահայրը դարձել է Բիթլզի մենեջեր Բրայան Էփսթեյնը։ Նրա արյունակից եղբայրը՝ Շոն Լենոնը նույնպես երաժիշտ է։ Փոքր Ջուլիանը ոգեշնչել է Բիթլզին գրել «Lucy in the Sky with Diamonds» և «Hey Jude» երգերը։

Արդեն դպրոցում Ջուլիանն իր ընկերոջ՝ Ջասթին Քլեյթոնի հետ սկսել է երաժշտություն ստեղծագործել։ Սակայն Ջուլիանը հանդես է եկել բրիտանական ռոքի բեմում մի փոքր այլ կերպ, քան իր հասակակիցները։ Ամենից շատ նրան հետաքրքրում էր ժամանակակից ջազ խմբերի վրա կենտրոնացած ստեղծագործություններն, ինչպիսիք են Steely Dan խումբը և Քիթ Ջարեթի դաշնամուրային ստեղծագործությունները։ Քանի որ տանը նա հանգիստ և երազկոտ էր, նրա սիրելի ռոք ստեղծագործությունները հանգիստ երգերն էին, այդ թվում նաև Բիթլզի քնարական բալլադները։ Հարցազրույցում նա այսպես է հիշում այդ ժամանակների մասին՝ «Դա յուրահատուկ զգացողություն էր, երբ ես լսում էի այդ ձայնը և ինձ համար վերջապես պարզ դարձավ, որ այդ հայրս է երգում»։

Դպրոցն ավարտելուց հետո Ջուլիանը և նրա ընկեր Ջասթին Քլեյթոնն ապրել են Ուելսում և գումար են վաստակել բիստրոյում ամաններ լվանալով։ Գիշերը նրանք երաժշտությամբ էին զբաղվում, շատ էին ստեղծագործում։ Ջուլիանը հիշում է՝ «Ես շատ հեշտ հետաքրքրվեցի երաժշտությամբ։ Երբ տանն էի լինում, նստում էի դաշնամուրի դիմաց և սկսում էի նվագել։ Հաճախ փոքր երգեր էին ծնվում։ Որոշ բաներ ընկերներս էին լսում և ապշում էին։ Դա ինձ վստահություն տվեց և ես որոշեցի իմ ուժերը ստուդիայում փորձել։»

Ջուլիանի հարցազրույցում, որը տրվել է նրա առաջին սոլո ալբոմի թողարկումից հետո․ նա ասում է․ «Ես սկսեցի երգեր գրել։ Սկզբում դրանք շատ բարդ էին և վերջում ոչնչի չէին հանգեցնում։ Այդ ժամանակ ես նորից լսեցի հորս սոլո ալբոմը։ Այն բացեց իմ աչքերը։ Երգերը հստակ ուղղված էին, դրանց մեջ անկեղծ զգացմունքներ կային, բնավորություն... Ինձ միշտ թվում էր, որ իմ հայրը ծեր իմաստուն է։ Ես շատ բան եմ նրանից սովորել․ դե, գոնե պարզապես հետևելով նրան, ինչը նա անում է և ինչպես է անում։ Ես, իհարկե, դեռ այն չեմ, ինչ նա է եղել։ Առաջին հերթին դա վերաբերվում է նրա քաղաքական հայացնքներին։ Դրա համար ես դեռ շատ երիտասարդ եմ։ Բայց ես նույն ծառից եմ, հավատացեք ինձ»։

## Սկավառակագրություն
### Ալբոմներ

### Սինգլներ

### Այլ թողարկումներ
* Dave Clark’s Time։ Original Soundtrack (1986)

## Ֆիլմեր
**Պրոդյուսեր՝**

* WhaleDreamers  (2008)

## Ծանոթագրություններ

Կատեգորիա:Անգլիացի բանաստեղծներ
Կատեգորիա:Անգլիացի բարեգործներ
Կատեգորիա:Անգլիացի դերասաններ
Կատեգորիա:Անգլիացի երգիչներ
Կատեգորիա:Անգլիացի լուսանկարիչներ
Կատեգորիա:Անգլիացի կիթառահարներ
Կատեգորիա:Անգլիացի կոմպոզիտորներ
Կատեգորիա:Բանաստեղծներ այբբենական կարգով
Կատեգորիա:Բիթլզ
Կատեգորիա:Բրիտանացի երաժիշտներ
Կատեգորիա:Բրիտանացի երգահաններ
Կատեգորիա:Բրիտանացի ռոք երաժիշտներ
Կատեգորիա:Ռոք երաժիշտներ
Նովիցկու նռնակ

**Նովիցկու համակարգի նռնակ** (հայտնի է նաև «Հինգֆունտանի» կամ «Հնգաֆունտ» ոչ պաշտոնական անվամբ), Ռուսական կայսրության բարձր պայթունակության (ֆուգաս) ձեռքի նռնակ։

## Պատմություն
Նռնակը մշակել է շտաբս–կապիտան Նովիցկին՝ Առաջին համաշխարհային պատերազմի մեկնարկից առաջ։ Այն նախատեսված էր մետաղալարերի պատնեշները և այլ խոչընդոտներ ու ամրություններ ոչնչացնելու համար։ 1914 թվականի օգոստոսի 19-ին նռնակների գծագրությունը, նկարագրությունն և արտադրության պայմանները հաստատվել են Ռուսական կայսերական բանակի ԳՌՏՎ–ի () տեխնիկական հանձնաժողովի կողմից։

1916 թվականին նռնակը կատարելագործել է ենթասպա Ֆեոդորովը․ դրա կառուցվածքում մի քանի փոփոխություններ են կատարվել՝ ավելացել են երկաթյա իրանի չափերը, փայտե բռնիչը փոխարինվել է 213.5 մմ երկաթյա խողովակով, պարզեցվել է զանկանաձգանային մեխանիզմը։ Փոխադրման համար բռնակի վրա ավելացվել է մետաղալարով բռնակ։ Կապսուլ-դետոնատորը միասնականացվել է Ռդուլտովսոկու ՌԳ–14  նռնակի հետ։

Քաղաքացիական պատերազմի ընթացքում օգտագործվել են Նովիցկիի նռնակների հիմնական պաշարները, օգտագործվել են նաև Խորհրդային-Լեհական պատերազմի համար։ Այսպիսով, 1920 թվականի մայիսին Կարմիր բանակի 5-րդ հետևակային դիվիզիայի 43-րդ հրաձգային գունդը՝ Վ. Ի. Չույկովի հրամանատարությամբ, ստացավ հարյուրավոր Նովիցկու նռնակներ, որոնք օգտագործվեցին Լեհաստանի բանակի Նովոգրուդսկյան գնդի դեմ Լեփել քաղաքից 3-5 կմ արևելք։

## Նկարագրություն
Նռնակը կազմված էր գլանաձև մետաղյա իրանից, պայթյուցիկ լիցքով (1,64 կգ պիրոքսիլինը դետոնատորով) և փայտե բռնակից, որը պարունակում էր գլանաձև զսպանակով հարվածիչը և հեռակառավարման խողովակը։

Նռնակի երկարությունը 135 մմ էր, իսկ բռնակի երկարությունը՝ 213,5 մմ։ Նռնակի ընդհանուր զանգվածը կազմել է 2,25 կգ։

Նռնակի զանգվածը սահմանափակում էր դրա նետման հեռավորությունը և դժվարացնում դրա օգտագործումը բաց տարածքներում ընթացող համազորային մարտերում, բայց դրանք կարող էին արդյունավետ օգտագործվել խրամատներում։

## Տարբերակներ և փոփոխություններ

* Նովիցկու նռնակի  1914 թվականի տարբերակ։
* Նովիցկու-Ֆեոդորովի նռնակ- 1916 թվականի տարբերակ։

## Շահագործող երկրներ

* border|20x20փքս -Ռուսական կայսրություն
*  -ԽՍՀՄ

## Ծանոթագրություն

## Գրականություն

* Борис Прибылов. "Немцы очень их не любят...". Ручные гранаты Русской армии в первую мировую войну // журнал "Калашников", № 3, 2010. стр.62-68

## Հղումներ

* Novitsky-Fyodorov Grenade / Internet Movie Firearms Database (использование в кинофильмах)
Զաստավա Մ70 (ատրճանակ)

**Զաստավա Մ70**, նախկինում հայտնի էր որպես **Մ70 CZ** (Զաստավա գործարան, մոդել 1970), կոմպակտ ատրճանակ՝ արտադրված ՀՍՖՀ–ում և, ավելի ուշ, Սերբիայում։

## Նկարագրություն
M70 արտադրվել է 1970 թվականին՝ Հարավսլավիայի ոստիկանների և ամերիկական սպաների համար՝ հիմք ընդունելով Զաստավա Մ57 բանակային ատրճանակի կառուցվածքը, բայց ավտոմատիկան աշխատում է ազատ փակաղակի հետ մղման հաշվին։

Մեխանիկական ամրությամբ, հուսալիությամբ և կայունությամբ շահագործման բարդ պայմաններում Մ70 ատրճանակները մետաղի ցածր որակի պատճառով զգալիորեն զիջում են Մակարովի ատրճանակներին։

Ատրճանակը ազատ վաճառքում է քաղաքացիական զենքի շուկայում (նաև ազատ արտահանման համար)։

## Տարբերակներ և մոդիֆիկացիա

* Մ70 - 7,65×17մմ փամփուշտով տարբերակ, 8 լիցքային պահեստատուփով։
* Մ70Կ - 9×17 մմ փամփուշտով տարբերակ, 7 լիցքային պահեստատուփով։

## Շահագործող երկրներ

* Հարավսլավիա-մինչև Հարավսլավիայի փլուզումը գտնվել են զինված ուժերի և ոստիկանության սպառազինության մեջ
* Սերբիա- 2015 թվականի հունվարի 27–ին Սերբիայի պաշտպանության նախարարությունը հայտնել է 9163 հատ 7,65 մմ տրամաչափով ատրճանակի վաճառքի մասին։ Բացի դրանից, ատրճանակները ոստիկանությունում օգտագործում են որպես պահեստային զենք։

## Լրացուցիչ տեղեկություն
* Նախկին Հարավսլավիայի տարածքում ատրճանակը հայտնի է ոչ պաշտոնական «Pčelica» (մեղվիկ) անվանմամբ։

## Ծանոթագրություններ

## Գրականություն
* Ա․ Ժուկ հրաձգային զենքի հանրագիտարան․ ատրճանակներ, հրացաններ, ատրճանակ–գնդացիր, ավտոմատներ. М., ООО «Издательство АСТ», «Воениздат», 2002.

## Արտաքին հղումներ

* Pistol M70 / официальный сайт компании-производителя
* М. Р. Попенкер. Пистолет Crvena Zastava M70 (Сербия / бывш. Югославия) // сайт "Современное стрелковое оружие мира"

Կատեգորիա:1970 հիմնադրումներ
Ritmo (Bad Boys for Life)

**Ritmo (Bad Boys for Life)**, Black Eyed Peas ամերիկյան խմբի և կոլումբիացի երգիչ Ջեյ Բալվինի երգը, ձայնագրվել է Epic Records-ում 2019 թվականի հոկտեմբերի 11-ին որպես 2020 թվականի «Վատ տղաներ՝ մեկընդմիշտ» ֆիլմի գլխավոր սաունդթրեք։

Երգն սկսվում է իտալական Corona խմբի «The Rhythm of the Night» երգի սեմփլով։

## Տեսահոլովակ
Պաշտոնական տեսահոլովակը թողարկվել է YouTube-ում 2019 թվականի հոկտեմբերի 11-ին Black Eyed Peas-ի պաշտոնական ալիքով։

## Առևտրական շահույթ
Երգը դեբյուտացվել է ամերիկյան ''Billboard'' Hot 100 ճարթի 100-րդ դիրքում և հասել է 62-ի՝ դառնալով խմբի 17-րդ երգը, որը ներառվում է այդ հիթ-շքերթի լավագույն 100-ում և առաջինը՝ 2011 թվականին թողարկված «Don't Stop the Party» երգից հետո։

## Չարթեր

### Շաբաթական չարթ

### Տարվա չարթեր

## Հավաստագրումներ

## Ծանոթագրություններ

## Արտաքին հղումներ
*
Զաստավա Մ70 (այլ կիրառումներ)

**Զաստավա Մ70**, կարող է վերաբերել՝
* Զաստավա Մ70, հարավսլավական ինքնաձիգ («Застава Оружие» ընկերության արտադրություն), որ թողարկվում է 1970 թվականից,
* Զաստավա Մ70, կոմպակտ ատրճանակ՝ արտադրված ՀՍՖՀ–ում, ապա Սերբիայում։
True (ալբոմ, Ավիչի)

***True***, շվեդ դիջեյ և երաժշտական պրոդյուսեր Ավիչիի (Avicii) դեբյուտային ստուդիական ալբոմը, թողարկվել է 2013 թվականի սեպտեմբերի 13-ին PRMD Music, Lava Records և Columbia Records լեյբլներում։ *True* ալբոմի վաճառքը կազմել է 300 հազար օրինակ և Մեծ Բրիտանիայում ստացել է պլատինե կարգավիճակ։

## Պատմություն
Ալբոմի թողարկումը կայացել է 2013 թվականի սեպտեմբերի 13-ին PRMD Music, Lava Records, Sony Music և Columbia Records լեյբլներում։ *True* ալբոմը դեբյուտացվել է Մեծ Բրիտանիայի պաշտոնական հիթ-շքերթի 2-րդ և ''Billboard'' 200-ի 5-րդ հորիզոնականում։

## Արձագանքներ
Ալբոմը ստացել է դրական և խառը արձագանքներ երաժշտական քննադատների և ինտերնետային հրատարակությունների կողմից՝ Metacritic 69/100։ Դրական արձագանքներ են տվել *[[Spin (ամսագիր)|Spin]]*, *[[Rolling Stone]]*, PopMatters, խառը արձագանքներ՝ AllMusic, *[[Slant Magazine]]* (0.5/5 աստղից) ամսագրերը։

## Երգացանկ

**Նշումներ**
*  համահեղինակ

### Ռեմիքսային ալբոմ / CD 2 երկկողմանի հրատարակությունից

## Չարթեր
### Շաբաթական չարթեր
#### True

#### True (Avicii by Avicii)

### Տարեվերջյան չարթ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* Ավիչի
* True by Avicii

Կատեգորիա:2013 ալբոմներ
Կատեգորիա:Անգլալեզու ալբոմներ